CELEX: 62015CN0111
Language: ro
Date: 2015-03-04 00:00:00
Title: Cauza C-111/15: Cerere de decizie preliminară introdusă de Upravno sodišče Republike Slovenije (Slovenia) la 4 martie 2015 – Občina Gorje/Republica Slovenia

27.7.2015   
            
            
               RO
            
            
               Jurnalul Oficial al Uniunii Europene
            
            
               C 245/2
            
         Cerere de decizie preliminară introdusă de Upravno sodišče Republike Slovenije (Slovenia) la 4 martie 2015 – Občina Gorje/Republica Slovenia
   (Cauza C-111/15)
   (2015/C 245/02)
   Limba de procedură: slovena
   
      Instanța de trimitere
   
   Upravno sodišče Republike Slovenije
   
      Părțile din procedura principală
   
   
      Reclamantă: Občina Gorje
   
      Pârâtă: Republica Slovenia
   
      Întrebările preliminare
   
   
               1)
            
            
               Regulamentul (CE) nr. 1698/2005 (1) și în special articolul 71 alineatul (3), potrivit căruia normele de eligibilitate a cheltuielilor se stabilesc la nivel național sub rezerva condițiilor specifice stabilite în temeiul prezentului regulament pentru anumite măsuri de dezvoltare rurală, trebuie interpretate în sensul că se opun reglementării naționale prevăzute la articolul 79 alineatul 4 din [Decretul guvernamental privind măsurile din cadrul axelor 1, 3 și 4 din Programul de dezvoltare rurală al Republicii Slovenia pentru perioada 2007-2013, în cursul anilor 2010-2013 (denumit în continuare „Decretul PDR”)] și la punctul 3 secțiunea VI din cererea de ofertă, reglementare potrivit căreia constituie cheltuieli de investiții eligibile doar cheltuielile efectuate ulterior datei de adoptare a deciziei privind dreptul de a obține subvenții (până la finalizarea investiției sau, cel târziu, la 30 iunie 2015)?
            
         
               2)
            
            
               În cazul unui răspuns negativ la prima întrebare, Regulamentul nr. 1698/2005 și în special articolul 71 alineatul (3) trebuie interpretate în sensul că se opun reglementării naționale prevăzute la articolul 56 alineatul 4 din Zakon o kmetijstvu [Legea privind agricultura] potrivit căruia trebuie respinsă în totalitate orice cerere care nu îndeplinește cerințele prevăzute la articolul 79 alineatul 4 din Decretul PDR privind cheltuielile de investiții eligibile, efectuate ulterior datei de adoptare a deciziei?
            
         
      (1)  Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR) (JO 2005 L 277, p. 1, Ediție specială 03/vol. 66, p. 101)